পুলিশ ও প্রত্যক্ষদর্শী সূত্রে জানাযায়, উপজেলার দয়ামীর ইউপির দয়ামীর গ্রামের আব্দুল ওদুদ মিয়ার বাড়িতে গত বৃহস্পতিবার আবুল সহ কয়েকজন কয়েকটি গাছ কাটেন। শুক্রবার দুপুর সাড়ে ১২টার দিকে আবুল ও তার সহযোগীরা গাছের টুকরোগুলো পিকআপ ভ্যানে তুলতে কাঁধে করে নিয়ে যাবার সময় পা পিছলে মাটিতে পড়ে যান আবুল। এসময় গাছের টুকরো আবুলে মাথায় পড়ে গিয়ে গুরুতর আহত হয়। স্থানীয়রা মুমুর্ষ অবস্থায় আবুলকে উদ্ধার করে তাজপুর প্যারাডাইজ ক্লিনিকে নিয়ে গেলে চিকিৎসকরা আবুলকে মৃত বলে ঘোষণা করেন।